Blaze7451/Wiki-th-20250601 huggingface dataset:
คาสเซิลออฟกลาส

"คาสเซิลออฟกลาส" (Castle of Glass) เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่ 5 ของวง ลิฟวิงทิงส์ เพลงโปรดิวซ์โดยนักร้องนำร่วมของวง ไมค์ ชิโนดะ และ ริก รูบิน เพลงออกมาเป็นซิงเกิลโปรโมตให้กับวิดีโอเกม Medal of Honor: Warfighter ที่พัฒนาโดย อิเล็คโทรนิค อาร์ตส ลอสแอนเจลิส (EA Los Angeles หรือเดิมเรียกว่า Danger Close Games) ในปี พ.ศ. 2555 เช่นเดียวกับเพลง "The Catalyst" ของลิงคินพาร์กที่เคยนำมาประกอบ Medal of Honor ซิงเกิล "คาสเซิลออฟกลาส" ออกจำหน่ายในวันที่ 2 กุมภาพันธ์ พ.ศ. 2556 ในรูปแบบซีดีซิงเกิล และในวันที่ 22 มีนาคม พ.ศ. 2556 ซิงเกิลก็ได้ออกจำหน่ายในรูปแบบดิจิทัลใน iTunes
ไมค์ ชิโนดะ ได้รีมิกซ์เพลงนี้ และนำมารวมเป็นแทร็กหนึ่งในรีมิกซ์อัลบั้มชุดที่สองของลิงคินพาร์ก รีชาจด์ เวอร์ชันรีมิกซ์นี้ยังได้นำมาประกอบวิดีโอเกม Need for Speed Rivals โดยเป็นเพลงในอัลบั้มซาวด์แทร็กอีกด้วย

**มิวสิกวิดีโอ**
มิวสิกวิดีโอของ "คาสเซิลออฟกลาส" ดำเนินงานเมื่อวันที่ 1 สิงหาคม พ.ศ. 2555 และในวิดีโอมีภาพจากวิดีโอเกม Medal of Honor: Warfighter ซึ่งเป็นเกมประเภทเกมยิงมุมมองบุคคลที่หนึ่ง มิวสิกวิดีโอได้นำมาอัปโหลดลงช่องในยูทูบของลิงคินพาร์กเมื่อวันที่ 10 ตุลาคม พ.ศ. 2555 เป็นเรื่องราวของเด็กชายคนหนึ่ง ที่ได้มีคนมาบอกกับเขาว่าพ่อของเขาเสียชีวิตขณะปฏิบัติงานหน่วยรบพิเศษ และมีฉากของวงที่แสดงดนตรีท่ามกลางลมพายุที่มีเศษแก้วที่แตกกระจายพัดพา หลายปีต่อมาเด็กชายคนนั้นได้เดินตามทางพ่อของเขาในการเป็นทหาร (แสดงโดยทหารผ่านศึกนาวิกโยธิน สกอตต์ เลฟวี) และเป็นหน่วยรบพิเศษเหมือนพ่อของเขา ในตอนจบได้มีชายคนหนึ่งบอกกับเด็กผู้หญิงเรื่องข่าวร้ายที่เกิดขึ้นกับสมาชิกคนหนึ่งในครอบครัวของเธอ ทำให้เธอเสียใจมาก บทเพลงนี้แสดงให้เห็นถึงความรู้สึกของคนที่มีสมาชิกในครอบครัวคนหนึ่งที่ต้องเผชิญหน้ากับสนามรบอันห่างไกล
วิดีโอนี้จบลงด้วยการอ้างอิงคำพูดจาก วินสตัน เชอร์ชิล (Winston Churchill) ด้วยข้อความดังต่อไปนี้
All great things are simple, and many can be expressed in single words:
freedom, justice, honor, duty, mercy, hope.

**รายชื่อเพลง**

**ชาร์ต**

**ชาร์ตประจำสัปดาห์**

**ชาร์ตสิ้นปี**

**อ้างอิง**

**แหล่งข้อมูลอื่น**
  เนื้อเพลงเต็มของเพลงนี้ date=2014-10-11  ที่ MetroLyrics
หมวดหมู่:เพลงของลิงคินพาร์ก
หมวดหมู่:ซิงเกิลในปี พ.ศ. 2556
หมวดหมู่:เพลงในปี พ.ศ. 2555
ผักเลือด

ผักเลือด  หรือ ผักเลียบ Ficus virens เป็นพืชในสกุล Ficus ที่พบในอินเดีย เอเชียตะวันออกเฉียงใต้ไปจนถึงทางเหนือของออสเตรเลีย ใบอ่อนเป็นสีแดงหรือชมพูเข้ม ผลรับประทานได้ ยอดและใบอ่อนนำมาทำอาหาร กินเป็นผักสด นิยมรับประทานคู่กับน้ำพริก ในออสเตรเลียจะพบชนิดที่เป็น var. sublanceolata

**อ้างอิง**
 ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556
ต้นผักเลียบ
ผลผักเลียบ
หมวดหมู่:สกุลโพ
หมวดหมู่:ผลไม้
ตุ่มอักเสบเรื้อรังที่หนังตา

ตุ่มอักเสบเรื้อรังที่หนังตา (Chalazion) หรือ ถุงน้ำไมโบเมียน (Meibomian cyst) หรือชื่ออื่น ๆ ที่ปรากฏ เช่น กุ้งยิงด้านใน, ปรวดหนังตา, กุ้งยิงไม่เจ็บ เป็นถุงน้ำในเปลือกตาที่เกิดจากการอุดตันของต่อมไขมัน โดยทั่วไปมักเกิดที่ช่วงกลางของเปลือกตา มีสีแดงและไม่เจ็บ และมักเกิดขึ้นแบบค่อยเป็นค่อยไปในเวลาสองสามสัปดาห์ ถึงแม้ชื่อทับศัพท์ในภาษาไทยจะมีการบัญญัติชื่อหนึ่งไว้ว่า กุ้งยิงด้านใน แต่พยาธิสภาพและพยาธิวิทยานั้นแตกต่างกับการเกิด กุ้งยิง (hordeolum) ชนิดที่เกิดภายในเปลือกตา (ซึ่งอาจเรียกว่า กุ้งยิงด้านใน เช่นกัน)
ถุงน้ำในเปลือกตาอาจเกิดถัดจากการเกิดกุ้งยิง หรือจากการแข็งตัวของน้ำมันที่ทำให้ต่อมอุดตัน โดยทั่วไปมักเกิดการอุดตันของต่อมไมโบเมียน แต่สามารถพบเกิดกับต่อมซีสได้เช่นกัน 

**ดูเพิ่ม**
 กุ้งยิง

**อ้างอิง**

**แหล่งข้อมูลอื่น**
หมวดหมู่:โรคของหนังตา ระบบน้ำตาและเบ้าตา
หมวดหมู่:มนุษยฆาต

หมวดหมู่:สาเหตุการเสียชีวิต
หมวดหมู่:ความรุนแรง
หมวดหมู่:ความตาย
หมวดหมู่:การฆ่าแบ่งตามประเภท
ช็อกโกแลต (เพลงแฮงแมน)

Chocolate เป็นซิงเกิลแรกและเป็นเพลงเปิดตัวอัลบั้มของวง แฮงแมน วงดนตรีแนวร็อก-ป็อป จากอัลบั้มชุดแรกและชุดเดียว "แฮงแมน" ประพันธ์คำร้อง-แต่งทำนองและเรียบเรียงโดย ณัฐพล พุทธภาวนา ออกจำหน่ายในวันที่ 7 ตุลาคม พ.ศ. 2550

**มิวสิกวิดีโอ**
มิวสิกวิดีโอ เผยแพร่ครั้งแรกในเดือนตุลาคม พ.ศ. 2550 ทางรายการของทีวีแกรมมี่ในช่องทีวีทุกช่อง โดยมีนางเอก คริส หอวัง มาร่วมแสดงด้วย โดยมีเนื้อหาเกี่ยวกับต้องการสื่อให้เห็นว่าสิ่งที่คนมองว่าเลว มันยังมีความดีอยู่ในสิ่ง ๆ นั้นแต่คนมักมองแต่ความเลวกัน โดยถ่ายทอดความคิดและจินตนาการโดยสมาชิกวง (เก๋, แจ๊ค, เกี๊ยะ, แสบ, โต) เป็นตัวประหลาดที่มีคาแรคเตอร์ในแบบที่พวกเขาอยากเป็นกันซึ่งออกแนวแปลกและร้าย ๆ จุดเด่นของมิวสิกวิดีโอนี้อยู่ที่เสื้อผ้า หน้าผม ฉาก ซึ่งมีความแปลกจัดจ้านได้อย่างลงตัว

**การตอบรับ**
เพลง Chocolate ได้อันดับ 13 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 ตุลาคม พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของแฮงแมน
หมวดหมู่:เพลงที่ประพันธ์คำร้องโดยณัฐพล พุทธภาวนา
หมวดหมู่:เพลงในปี พ.ศ. 2550
หมวดหมู่:ซิงเกิลในปี พ.ศ. 2550
หมวดหมู่:ซิงเกิลในสังกัดมอร์ มิวสิค
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงออลเทอร์นาทิฟร็อกไทย
การประกวดเพลงยูโรวิชันปี 1975

การประกวดเพลงยูโรวิชันปี 1975 เป็นการประกวดร้องเพลงโดยจัดขึ้นที่เมืองสต็อกโฮล์ม ประเทศสวีเดน จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 19 เพลง 19 ประเทศ โดยเพลงที่ชนะคือ Ding-a-dong ขับร้องโดย Teach-In ตัวแทนจากเนเธอร์แลนด์

**การออกอากาศ**
สถานีวิทยุสวีเดน ชื่อในขณะนั้น เป็นแม่ข่ายในการออกอากาศ โดยออกอากาศไปยังประเทศดังต่อไปนี้- เนเธอร์แลนด์- สวิตเซอร์แลนด์- เบลเยียม- เยอรมนีตะวันตก- ฝรั่งเศส- ลักเซมเบิร์ก- อิตาลี- ออสเตรีย- เดนมาร์ก- สหราชอาณาจักร- สวีเดน- โมนาโก- นอร์เวย์- ฟินแลนด์- สเปน- ยูโกสลาเวีย- โปรตุเกส- ไอร์แลนด์- กรีซ- มอลตา- ไอซ์แลนด์- อิสราเอล- ตุรกี

**ประเทศที่เข้าร่วม**
border- เนเธอร์แลนด์- สวิตเซอร์แลนด์- เบลเยียม- เยอรมนีตะวันตก- สหราชอาณาจักร- อิตาลี- โมนาโก- ลักเซมเบิร์ก- สเปน- ยูโกสลาเวีย- ไอร์แลนด์- นอร์เวย์- ฟินแลนด์- สวีเดน- โปรตุเกส- อิสราเอล- ฝรั่งเศส- มอลตา- ตุรกี
ประเทศที่ไม่เข้าร่วมในปีนี้- เดนมาร์ก- ออสเตรีย- กรีซ

**กระดานคะแนน**

**แหล่งข้อมูลอื่น**
หมวดหมู่:การประกวดเพลงยูโรวิชัน
ลิตเติลนีโม: เดอะดรีมมาสเตอร์

ลิตเติลนีโม: เดอะดรีมมาสเตอร์ (Little Nemo: The Dream Master) หรือที่รู้จักกันในชื่อเวอร์ชันของญี่ปุ่นคือ พาจามาฮีโรนีโม (パジャマヒーロー) เป็นแพลตฟอร์มเกมที่ได้รับการเปิดตัวในระบบแฟมิคอมในปี ค.ศ. 1990 โดยบริษัทแคปคอม ซึ่งอิงมาจากภาพยนตร์แอนิเมชันญี่ปุ่นเรื่องลิตเติลนีโม: แอดเวนเจอร์สอินสลัมเบอร์แลนด์ จากสตูดิโอโตเกียวมูฟวีชินชะ ที่ซึ่งอิงมาจากการ์ตูนเรื่องลิตเติลนีโมอินสลัมเบอร์แลนด์ ที่สร้างสรรค์โดยวินซอร์ แม็กเคย์ อีกทอดหนึ่ง ส่วนเพลงประกอบเกม ได้รับการประพันธ์ทำนองโดยจุนโกะ ทะมิยะ โดยได้รับเครดิตในเกมในนาม "กอนซู"
เกมได้นำเสนอเรื่องราวเกี่ยวกับความฝันที่เหนือจริงของเด็กน้อยคนหนึ่งในฐานะที่เขาได้เดินทางไปยังสลัมเบอร์แลนด์ นีโมสามารถขี่สัตว์บางอย่าง เช่น กบ, กอริลลา หรือ ตัวตุ่น โดยให้ลูกอมแก่พวกมัน โดยสัตว์แต่ละชนิดจะมีความสามารถเฉพาะตัวที่จำเป็นต่อความสำเร็จของแต่ละด่าน จุดประสงค์ของเกมคือการเดินทางไปยังดินแดนไนท์แมร์เพื่อช่วยมอร์เฟอุส ผู้ทรงเป็นกษัตริย์แห่งสลัมเบอร์แลนด์ ให้รอดพ้นเงื้อมมือจากปีศาจคิงไนท์แมร์

**รูปแบบการเล่น**
ในเกมลิตเติลนีโม: เดอะดรีมมาสเตอร์ ผู้เล่นจะทำการบังคับนีโมไปในรูปแบบเกมเลื่อนฉากด้านข้าง 2 มิติ ในแต่ละด่าน นีโมต้องเก็บกุญแจให้ได้ตามจำนวนที่มี ซึ่งกระจัดกระจายอยู่ทั่วไปในแต่ละด่านที่มีขนาดซึ่งค่อนข้างใหญ่ จำนวนกุญแจในการผ่านแต่ละด่านไม่ได้ระบุไว้ให้แก่ผู้เล่นจนกว่าจะถึงทางออกในช่วงท้ายของแต่ละด่านซึ่งมีจำนวนที่สอดคล้องกันกับจำนวนของแม่กุญแจ ผู้เล่นจะต้องทำการผ่านในแต่ละด่าน ซึ่งโดยทั่วไปแล้วมักจะเป็นจากซ้ายไปขวา แต่ก็ยังมีการขึ้นและลงในการค้นหากุญแจ
ในการลุยแต่ละด่านผู้เล่นจะพบกับสัตว์หลายชนิด ซึ่งหลังจากให้ลูกอมแล้ว พวกมันก็จะยอมให้นีโมได้ใช้พลังของพวกมัน โดยการใช้ความสามารถของสัตว์แต่ละชนิดเป็นสิ่งที่จำเป็น ในขณะที่ความสามารถนอกนั้นทำให้การเล่นง่ายขึ้นเพียงเล็กน้อย แถบพลังชีวิตของสัตว์มักจะแตกต่างไปจากของนีโม ซึ่งสัตว์บางชนิดจะมีแถบเพิ่มพลังชีวิตพิเศษ โดยความสามารถดังกล่าวมีความสำคัญ เนื่องด้วยอุปสรรคที่ท้าทายหลายประการที่มีอยู่ตลอดทั้งเกม และศัตรูที่มีจำนวนเหลือคณานับ ด้วยเหตุนี้ โดยทั่วไปจึงถือว่า ลิตเติลนีโม เป็นเกมที่เล่นได้ยากเป็นอย่างมาก

**การตอบรับ**
เว็บไซต์ไอจีเอ็นจัดให้เกมนี้อยู่ในอันดับที่ 68 สำหรับเกมที่ดีที่สุดของเครื่องเล่นเกมคอนโซลในระบบแฟมิคอม

**อ้างอิง**

**แหล่งข้อมูลอื่น**
 name=Little Nemo: The Dream Master
หมวดหมู่:วิดีโอเกมที่ออกวางจำหน่ายในปี พ.ศ. 2533
หมวดหมู่:เกมจากค่ายแคปคอม
หมวดหมู่:เกมสำหรับแฟมิคอม
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมเกี่ยวกับความฝัน
รายพระนามพระมหากษัตริย์ดาโฮเมย์

พระมหากษัตริย์ (อาโฮซู) แห่งดาโฮเมย์เป็นตำแหน่งผู้ปกครองของราชอาณาจักรดาโฮเมย์ซึ่งปกครองอยู่ในทางตอนใต้ของวันปัจจุบันประเทศเบนินตั้งแต่ 1600 จนถึง 1900 เมื่อฝรั่งเศสยกเลิกอำนาจทางการเมืองของราชอาณาจักร

**รายพระนามพระมหากษัตริย์ดาโฮเมย์**

**หัวหน้าเผ่าอะโบมีย์**

**ราชวงศ์อาลาดาโซโนอู**

**พระมหากษัตริย์แห่งราชอาณาจักรดาโฮเมย์**

**ราชวงศ์อาลาดาโซโนอู**

**ผู้อ้างสิทธิ์ในพระราชบัลลังก์**
Sources:
ด
รายชื่อผลงานของลิงคินพาร์ก

รายชื่อผลงานของวงดนตรีร็อกชาวอเมริกัน ลิงคินพาร์ก (Linkin Park) ประกอบด้วย 6 สตูดิโออัลบั้ม, 5 อัลบั้มบันทึกการแสดงสด, 2 อัลบั้มรวมเพลง, 2 รีมิกซ์อัลบั้ม, 3 อัลบั้มเพลงประกอบภาพยนตร์, 12 วิดีโออัลบั้ม, 21 อีพี, 29 ซิงเกิล, 17 ซิงเกิลโปรโมต และ 36 มิวสิกวิดีโอ ลิงคินพาร์กก่อตั้งขึ้นในอะกูราฮิลส์ รัฐแคลิฟอร์เนีย ในปี พ.ศ. 2539 โดย ไมค์ ชิโนดะ (นักร้องนำและกีตาร์), แบรด เดลสัน (กีตาร์) และ รอบ บัวร์ดอน (กลอง) ส่วน โจ ฮาห์น และ เดฟ ฟาร์เรล เข้าร่วมวงในเวลาต่อมา และในปี พ.ศ. 2542 เชสเตอร์ เบนนิงตัน ก็ได้เข้าร่วมเป็นสมาชิกในวง
ลิงคินพาร์กมีชื่อเสียงโด่งดังไปทั่วโลกในปี พ.ศ. 2543 ด้วยอัลบั้มเปิดตัวของวง ไฮบริดทีโอรี (Hybrid Theory) ซึ่งติดอันดับสูงสุดในอันดับที่ 2 ใน บิลบอร์ด 200 เป็นอัลบั้มที่มียอดจำหน่ายสูงสุดอันดับที่เจ็ดแห่งปี 2000 และได้รับการรับรองระดับเพชร และระดับ 4× ทองคำขาวในยุโรป ซิงเกิลที่สี่จากอัลบั้มนี้ "อินดิเอ็นด์" (In the End) ติดอันดับสูงสุดในอันดับที่ 2 ใน บิลบอร์ดฮอต 100 (สูงที่สุดในงานเพลงของลิงคินพาร์ก) และติดอันดับอยู่ในชาร์ตเป็นเวลา 38 สัปดาห์ ด้วยยอดจำหน่ายในสัปดาห์แรก 810,000 สตูดิโออัลบั้มชุดที่ 2 ของลิงคินพาร์ก เมทีโอรา (Meteora) ออกจำหน่ายในปี พ.ศ. 2546 เข้าสู่ บิลบอร์ด 200 ในอันดับที่ 1 ทำให้เป็นอัลบั้มที่มียอดจำหน่ายสูงสุดอันดับที่สามแห่งปี
ในปี พ.ศ. 2550 ออกสตูดิโออัลบั้มชุดที่ 3 มินิตส์ทูมิดไนต์ (Minutes to Midnight) เป็นอัลบั้มแรกที่ติดอันดับหนึ่งในชาร์ต บิลบอร์ด 200 ด้วยยอดจำหน่าย 623,000 ชุด ในสัปดาห์แรก อะเทาซันด์ซันส์ (A Thousand Suns) ออกจำหน่ายในปี พ.ศ. 2553 เป็นสตูดิโออัลบั้มชุดที่สามที่ติดอันดับแรกในชาร์ต บิลบอร์ด 200 แต่ยอดจำหน่ายในสัปดาห์แรกจำหน่ายได้น้อยกว่าครึ่งของที่เคยติดอันดับหนึ่งมาก่อน—240,000 ชุด ลิฟวิงทิงส์ (Living Things) ออกจำหน่ายในปี พ.ศ. 2555 ด้วยยอดจำหน่าย 223,000 ชุด ในสัปดาห์แรก และต่อมาได้เป็นสตูดิโออัลบั้มชุดที่สี่ที่ติดอันดับหนึ่งในชาร์ต
ลิงคินพาร์กออกจำหน่ายผลงานอัลบั้มได้มากกว่า 60 ล้านชุดทั่วโลก และ 24,712,000 ชุดในสหรัฐอเมริกาเมื่อเดือนมิถุนายน พ.ศ. 2557 มีซิงเกิล 11 ซิงเกิลที่ติดอันดับหนึ่งในชาร์ต บิลบอร์ด เพลงอัลเทอร์เนทีฟ สองซิงเกิล "ครอว์ลิง" และ "นัมบ์/อานคอร์" ได้รับรางวัลแกรมมี ลิงคินพาร์กอันเดอร์กราวด์ เป็นแฟนคลับของวงที่เป็นทางการ โดยจะออกอีพีเป็นประจำทุกปี ซึ่งประกอบไปด้วยแทร็กหายาก เดโม แทร็กบันทึกการแสดงสด และรีมิกซ์

**อัลบั้ม**

**สตูดิโออัลบั้ม**

**อัลบั้มบันทึกการแสดงสด**

**อัลบั้มรวมเพลง**

**รีมิกซ์อัลบั้ม**

**อัลบั้มเพลงประกอบภาพยนตร์**

**อีพี**

**อัลบั้มเดโม**

**ซิงเกิล**

**ซิงเกิลหลัก**

**ซิงเกิลที่ได้รับเชิญ**

**ซิงเกิลโปรโมต**

**เพลงอื่น ๆ ที่ขึ้นชาร์ต**

**เพลงในรูปแบบอื่น**

**วิดีโออัลบั้ม**

**มิวสิกวิดีโอ**

**หมายเหตุ**

**อ้างอิง**

**แหล่งข้อมูลอื่น**
  Linkin Park Underground-  Linkin Park ที่ AllMusic-  Linkin Park discography ที่ Discogs- name=Linkin Park
รายชื่อผลงาน
ลิงคินพาร์ก
ศิวกร ชุ่มชื่น

ศิวกร ชุ่มชื่น จิมมี่  อดีตนายแบบโดมอนแมน เป็นอดีตสมาชิกวงยูโฟร์ ค่ายคีตา เอนเตอร์เทนเมนท์

**ประวัติ**
เริ่มเข้าวงการบันเทิงโดยเป็นนายแบบโดมอนแมนหลังได้รางวัลอันดับ2 หลังจากนั้นจิมมี่ก็ได้เป็นศิลปิน นักร้องบอยแบนด์วงยูโฟร์ ที่มาแทนเบียร์ที่เสียชีวิตไป ปัจจุบันจิมมี่ทำธุรกิจเบื้องหลัง

**ผลงานเพลง**

**= อัลบั้ม : ยู-โฟร์ (U4) =**
อัลบั้ม : 8 ขา 4 คน
*อัลบั้มพิเศษ​ : วัน U-4 มีดีที่ไม่เต้น
*อัลบั้มรวมฮิต : U4 Tack Team

**=คอนเสิร์ต===== - 2550 Marie France Presents : Kita Back To The Future Concert

**ผลงานภาพยนตร์**
2538 ฉากสุดท้ายของทัดทรวง

**อ้างอิง**
หมวดหมู่:นักร้องชายชาวไทย
หมวดหมู่:นักแสดงชายชาวไทย
รายชื่อเครื่องบินของไทยแอร์เอเชีย

ณ วันที่ 5 พฤศจิกายน พ.ศ. 2567 สายการบิน ไทยแอร์เอเชีย และ ไทยแอร์เอเชียเอกซ์ มีเครื่องบิน ดังนี้ 

**เครื่องบินที่ประจำการ**

**เครื่องบินที่ปลดประจำการ**
ฝูงบินไทยแอร์เอเชียเอ็กซ์ (ปลดประจำการ)

** ดูเพิ่ม**
 ไทยแอร์เอเชีย- ไทยแอร์เอเชียเอกซ์

**อ้างอิง**
หมวดหมู่:ไทยแอร์เอเชีย
คว็อน รี-เซ

คว็อน รี-เซ (권리세; Kwon Ri-se; 16 สิงหาคม ค.ศ. 1991 – 7 กันยายน ค.ศ. 2014) หรือที่รู้จักกันในชื่อบนเวทีคือ รีเซ (RiSe) เป็นนักร้องเกาหลีใต้ เป็นอดีตสมาชิกของเลดีส์โค้ด สังกัดโพลาริสเอนเตอร์เทนเมนต์ โดยก่อนที่เธอจะเข้าร่วมวงเลดีส์โค้ด เธอได้เข้าร่วมประกวดมิสโคเรีย 2009 และได้รับมงกุฏในฐานะ "มิสโคเรียเจแปนจิน" นอกจากนี้ เธอยังเป็นที่รู้จักในฐานะ 12 สุดยอดผู้เข้าแข่งขันของรายการสตาร์ออดิชันเกรทเบิร์ธ ของบริษัทกระจายเสียงและแพร่ภาพมุนฮวา ทั้งนี้ เธอเกิดที่เมืองฟูกูชิมะ ประเทศญี่ปุ่น เธอจึงมีความคล่องแคล่วในการใช้ภาษา ทั้งภาษาญี่ปุ่น และภาษาเกาหลี

**ประวัติ**
รีเซเกิดที่ฟูกูชิมะ ประเทศญี่ปุ่นสำเร็จการศึกษาจากโรงเรียนมัธยมต้นฟูกูชิมะโคเรีย ก่อนจะย้ายมาเรียนที่โรงเรียนโตเกียวโคเรีย และเข้าศึกษาต่อที่มหาวิทยาลัยเซเค ในสาขาเศรษฐศาสตร์และบริหารธุรกิจ

**การเสียชีวิต**
เมื่อวันที่ 3 กันยายน ค.ศ. 2014 เหล่าสมาชิกวงเลดีส์โค้ดได้ประสบอุบัติเหตุทางรถยนต์ โดยรถตู้ของพวกเธอได้พุ่งเข้าชนกับรั้วถนนในบริเวณใกล้เคียงกับพื้นที่ซินกัล-ดง บนทางด่วนยองดง ซึ่งอึนบี หนึ่งในสมาชิกของวงได้เสียชีวิตลงในที่เกิดเหตุ ในขณะที่มีข้อมูลอย่างไม่เป็นทางการรายงานว่าคนขับก็เสียชีวิตด้วยเช่นกัน โดยเธอและโซจองได้รับบาดเจ็บสาหัส ซึ่งรีเซยังคงอยู่ในสภาวะวิกฤติ และในวันที่ 7 กันยายน ค.ศ. 2014 เธอได้เสียชีวิตที่โรงพยาบาลมหาวิทยาลัยอาจู โดยที่ไม่ตื่นขึ้นมาจากอาการโคม่า

**ดูเพิ่ม**
 เลดีส์โค้ด

**อ้างอิง**

**แหล่งข้อมูลอื่น**
 LC__Rise
หมวดหมู่:นักร้องเคป็อป
หมวดหมู่:ไอดอลหญิงชาวเกาหลีใต้
หมวดหมู่:นักร้องหญิงชาวเกาหลีใต้
หมวดหมู่:เสียชีวิตจากอุบัติเหตุทางถนนในประเทศเกาหลีใต้
หมวดหมู่:เลดีส์โค้ด
หมวดหมู่:ชาวเกาหลีไซนิจิ
หมวดหมู่:ชาวญี่ปุ่นเชื้อสายเกาหลี
หมวดหมู่:ชาวญี่ปุ่นเชื้อสายเกาหลีใต้
หมวดหมู่:บุคคลจากฟูกูชิมะ
หมวดหมู่:คริสต์ศาสนิกชนนิกายโปรเตสแตนต์ชาวเกาหลีใต้
ฉื่อจี้

ไท่ฉื่อกงชู (p=Tàishǐgōng Shū; "เอกสารของไท่ฉื่อกง") ปัจจุบันเรียกกันว่า ฉื่อจี้ (p=Shǐjì; "บันทึกของฉื่อ") เป็นเอกสารที่ซือหม่า ถัน (司馬談) ขุนนางฝ่ายอาลักษณ์ตำแหน่งไท่ฉื่อลิ่ง (太史令) แห่งราชวงศ์ฮั่นตะวันตก (西漢) เริ่มเขียน และบุตรชาย คือ ซือหม่า เชียน (司馬遷) ขุนนางฝ่ายอาลักษณ์ตำแหน่งไท่ฉื่อกงแห่งราชวงศ์เดียวกัน เขียนต่อจนจบในราว 94 ปีก่อนคริสตกาล เนื้อหาว่าด้วยความเป็นมาของโลกดังที่ชาวจีนรับรู้ในยุคสมัยนั้น กินเวลา 2,500 ปีตั้งแต่รัชกาลจักรพรรดิหฺวัง (黃帝) ไปจนถึงรัชกาลจักรพรรดิฮั่นอู่ (漢武帝) ซึ่งเป็นช่วงเวลาของผู้เขียนเองpp =  463-464
เอกสารนี้ถือกันว่า เป็นตำราพื้นฐานในอารยธรรมจีนp=xiii และทำให้ซือหม่า เชียน ได้รับยกย่องถัดจากขงจื่อ (孔子) และฉินฉื่อหฺวังตี้ (秦始皇帝) ว่า เป็นหนึ่งในผู้รังสรรค์จักรวรรดิจีน โดยมิใช่เพียงเพราะเขียนชีวประวัติของบุคคลต่าง ๆ ให้เป็นที่ยุติ แต่ยังเพราะได้ทำให้ทั้งขงจื่อและฉินฉื่อหฺวังตี้เกิดขึ้นได้อย่างแท้จริงpp=xiii, 3 เอกสารนี้เป็นต้นแบบของเอกสาร เอ้อร์ฉือซื่อฉื่อ (二十四史) ในสมัยหลัง เอกสารนี้ต่างจากงานเขียนประวัติศาสตร์ในโลกตะวันตกตรงที่เอกสารนี้มิได้ดำเนินเรื่องแบบต่อเนื่อง แต่แบ่งเรื่องออกเป็นส่วนย่อยมากมายที่เหลื่อมซ้อนกัน แต่ละส่วนว่าด้วยผู้นำและปัจเจกบุคคลคนสำคัญตลอดจนหัวเรื่องต่าง ๆ ที่สำคัญp=689

**อ้างอิง**

**บรรณานุกรม**
 isbn = 978-0-231-11304-5 -  isbn = 978-0-19-103678-1 
หมวดหมู่:ประวัติศาสตร์นิพนธ์จีน
หมวดหมู่:ตำราประวัติศาสตร์จีนยี่สิบสี่ชุด
ประสิทธิ์ แดงดา

พันจ่าอากาศเอก ประสิทธิ์ แดงดา หรือ โค้ชสิทธิ์ เป็นทั้งอดีตหัวหน้าผู้ฝึกสอนสังกัดสโมสรฟุตบอลแอร์ฟอร์ซ ยูไนเต็ด รวมถึงเป็นบิดาของสองนักฟุตบอลทีมชาติไทย ซึ่งได้แก่ ธีรศิลป์ แดงดา และธนีกาญจน์ แดงดา

**ประวัติ**
ประสิทธิ์ แดงดา เกิดที่จังหวัดสุรินทร์ ซึ่งเคยเป็นนักกีฬาฟุตบอลมาก่อน และในปี พ.ศ. 2553 เขาเคยทำหน้าที่เป็นผู้ฝึกสอนทีมสโมสรฟุตบอลแอร์ฟอร์ซ ยูไนเต็ด ร่วมกับวิชิต เสชนะ ในการคัดนักฟุตบอลเข้าร่วมทีม และเคยทำหน้าที่เป็นหัวหน้าผู้ฝึกสอนให้แก่ทีมดังกล่าวในปีต่อมา โดยในปี พ.ศ. 2554 นั้น เขาสามารถสร้างผลงาน จากการพาทีมแอร์ฟอร์ซ ยูไนเต็ด ชนะทีมสโมสรฟุตบอลแบงค็อก ยูไนเต็ด ได้ถึงถิ่นที่ 2 ประตูต่อ 0 แม้จะเหลือผู้เล่นเพียง 10 คนตั้งแต่นาทีที่ 20 ก็ตาม

**ชีวิตส่วนตัว**
ประสิทธิ์ แดงดา มีคู่ชีวิตคือ กาญจนา แดงดา โดยทั้งสองมีลูกชายชื่อธีรศิลป์ แดงดา ซึ่งเป็นนักฟุตบอลกองหน้าทีมชาติไทย และลูกสาวชื่อธนีกาญจน์ แดงดา ซึ่งเป็นนักกีฬาฟุตบอลหญิงทีมชาติไทย ซึ่งลูกของประสิทธิ์ทั้งสอง ต่างได้รับการเสนอชื่อเข้าชิงรางวัลฟุตบอลสยามโกลเดนบอล ครั้งที่ 3 โดยธีรศิลป์ได้รับรางวัลสาขานักเตะยอดเยี่ยม และประสิทธิ์ได้เป็นตัวแทนเข้ารับรางวัลดังกล่าว
ทั้งนี้ ประสิทธิ์เคยจดบันทึกสิ่งที่ต้องการในชีวิต 10 ประการ ในช่วง 20 ปีก่อนที่ธีรศิลป์ แดงดา จะเดินทางไปทดสอบฝีเท้าที่ประเทศสเปน ซึ่งหนึ่งในนั้นคือ การเห็นลูกชาย ได้ไปแข่งขันฟุตบอลในต่างแดน

**อ้างอิง**
หมวดหมู่:นักฟุตบอลชายชาวไทย
หมวดหมู่:ผู้จัดการทีมฟุตบอลชาวไทย
หมวดหมู่:ผู้เล่นสโมสรฟุตบอลแอร์ฟอร์ซ ยูไนเต็ด
หมวดหมู่:ทหารอากาศชาวไทย
หมวดหมู่:นักฟุตบอลจากจังหวัดสุรินทร์
วอลเลย์บอลชายทีมชาติเช็กเกีย

วอลเลย์บอลชายทีมชาติเช็กเกีย เป็นทีมชาติวอลเลย์บอลของประเทศเช็กเกีย และเป็นส่วนหนึ่งในการแข่งขันวอลเลย์บอลนานาชาติ 
เอฟไอวีบี พิจารณาประเทศเช็กเกียเป็นผู้รับช่วงต่อจากเชโกสโลวาเกีย

**รางวัล**

**กีฬาโอลิมปิก**

**วอลเลย์บอลชิงแชมป์โลก**

**วอลเลย์บอลเวิลด์คัพ**

**วอลเลย์บอลเวิลด์ลีก**

**วอลเลย์บอลยูโรเปียนลีก**

**ดูเพิ่ม**
 วอลเลย์บอลหญิงทีมชาติเช็กเกีย
เช็ก
วันออฟเดอะบอยส์ (อัลบั้มเคที เพร์รี)

วันออฟเดอะบอยส์ (One of The Boys) เป็นสตูดิโออัลบั้มชุดที่สองของนักร้องชาวอเมริกัน เคที เพร์รี และเป็นการเปิดตัวในค่ายเพลงครั้งใหญ่ ค่ายเพลงค่ายใหม่และชื่อในวงการชื่อใหม่เป็นการเปลี่ยนแปลงจากอัลบั้มเพลง แนวคริสเตียนร็อกที่มีชื่อเดียวกับเธอ อัลบั้มออกจำหน่ายวันที่ 17 มิถุนายน ค.ศ. 2008 โดยค่ายเพลงแคปิตอลมิวสิกกรุ๊ป ในอัลบั้มมีเพลงอันดับหนึ่งบนชาร์ตบิลบอร์ดฮอต 100 "ไอคิสด์อะเกิร์ล" รวมถึงเพลงที่ติดสามอันดับแรกอย่าง "ฮอตเอ็นโคลด์" เพลงที่ติดสิบอันดับแรกอย่าง "เวกกิงอัปอินเวกัส" และเพลงที่ติดสามสิบอันดับแรกอย่าง "ธิงกิงออฟยู" อัลบั้มได้เข้าชิงรางวัลแกรมมี 2 ครั้งในปี ค.ศ. 2009 และ 2010 อัลบั้มวันออฟเดอะบอยส์ขายได้มากกว่า 5 ล้านหน่วยทั่วโลก

**อ้างอิง**
หมวดหมู่:อัลบั้มเพลงของเคที เพร์รี
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2551
หมวดหมู่:อัลบั้มเพลงของค่ายแคปิตอลเรเคิดส์
การเกิดอารมณ์เพศจากเครื่องแบบ

การเกิดอารมณ์เพศจากเครื่องแบบ (uniform fetishism) เป็นการเกิดอารมณ์เพศจากสิ่งเฉพาะ (sexual fetishism) ซึ่งบุคคลย้ำคิดและยึดติดกับผู้อื่นหรือตนสวมเครื่องแบบ
การเกิดอารมณ์เพศจากเครื่องแบบที่พบมากที่สุด คือ การเกิดอารมณ์เพศจากเครื่องแบบของพนักงานตำรวจ ทหาร นักเรียนหญิง นางพยาบาล เมดฝรั่งเศส บริกรหญิง ผู้นำเชียร์และกระต่ายเพลย์บอย บางคนยังเรียกเสื้อผ้าแม่ชีหรือแม้แต่ผ้ากันเปื้อนเป็นเครื่องแบบด้วย เครื่องแบบนั้นอาจสมจริง หรืออาจทำขึ้นให้เกี่ยวกับเพศมากขึ้นผ่านการใช้มินิสเกิร์ตที่สั้นมาก กระโปรงรัดก้นหรือเสื้อรัดทรงที่ยาวมาก ผ่านการใช้ถุงน่อง เสื้อรัดรูปร่างแห หรือส้นสูง หรือโดยทำจากหนังหรือลาเทกซ์ตามความชอบ บางครั้ใช้เครื่องแบบตามกิจกรรมที่กำลังทำ เช่น บางคนอาจสวมเครื่องแบบนางพยาบาลเพื่อสวนทวารหรือเครื่องแบบตำรวจเพื่อใส่กุญแจมือและขังบุคคล เป็นต้น สองคนอาจแต่งเป็นผู้ถูกกักขังสำหรับกิจกรรมนักโทษกับนักโทษในฉากเรือนจำหรือจำนนต่อผู้สวมบทบาทคนที่สาม (ผู้คุมเรือนจำ) ซึ่งอาจเพิ่มสัมผัสความสมจริงให้กับการเล่น นักระบำเปลื้องผ้าสวมเป็นพนักงานตำรวจเป็นที่นิยมในงานสังสรรค์วันเกิดหรือชายโสด หญิงนั้นเริ่มด้วย "การจับ" แขกหลอก ๆ มักด้วยกุญแจมือ ก่อนเริ่มเต้นประจำ 
หมวดหมู่:การสวมบทบาททางเพศ
หมวดหมู่:การเกิดอารมณ์เพศจากสิ่งเฉพาะ
หมวดหมู่:การเกิดอารมณ์เพศที่สัมพันธ์กับแฟชั่น
ภัคศรุจน์ นาคาฮาร่า

ฮิโรมาสะ นาคาฮาร่า - Hiromasa Nakahara หรือชื่อในวงการ "ภัคศรุจน์ นาคาฮาร่า" - Phaksaruj Nakahara ฮิโร่ - Hiro เป็นนักแสดงและนายแบบลูกครึ่งญี่ปุ่น-ไต้หวัน เกิดเมืองไทยเมื่อวันที่ 26 สิงหาคม พ.ศ. 2527 และพักอาศัยที่ประเทศไทย เป็นลูกชายคนเล็ก มีพี่สาว 1 คน สามารถพูดได้ 4 ภาษา คือ ญี่ปุ่น ไต้หวัน อังกฤษ ไทย จบปริญญาตรีสาขาวิชาบริหารการโรงแรมและการท่องเที่ยว วิทยาลัยนานาชาติ มหาวิทยาลัยมหิดล (MUIC) เริ่มเข้าวงการจากการเป็น 1 ใน 50 หนุ่มโสดในฝัน CLEO ปี 2008 และโด่งดังจากการประกวดเป็นนักร้องในรายการสุภาพบุรุษบอยแบนด์ ทางสถานีวิทยุโทรทัศน์ไทยทีวีสีช่อง 3 และในช่วงปี 2010-2012 ภัคศรุจน์ นาคาฮาร่ามีผลงานโฆษณาในโทรทัศน์กว่า 30 ตัว และตัวที่สร้างชื่อทำให้คุ้นหน้าคุ้นตามากที่สุด คือโฆษณาโฟมล้างหน้า Vaseline MEN และละคร คู่กรรม ทางช่อง 5 ปัจจุบันผันตัวไปทำธุรกิจเต็มตัวกับร้านราเมน Marumomo หุ้นส่วนกับ ชนิดาภา พงศ์ศิลป์พิพัฒน์

**ผลงาน**

**ละคร**

**โฆษณา**
ปี 2006
*KFC พัพไก่
ปี 2009 
*รองเท้านักเรียน Chappy (ทับทิม อัญรินทร์)
*Amino OK อะมิโนจำเป็น
ปี 2010 
*Watsons 1 บาท ชุด dentist care
*ไส้กรอก CP ชุดจริงจังแม้เรื่องเล่นๆ
*Samsung Monte (ณเดชน์)
*Darlie (ออนแอร์ ฮ่องกง)
*ขนมข้าวโพดอบกรอบ คาร์ล (by meiji)
*ธนาคารธนชาต ชุดไดโนเสาร์
*Disneyland (ออนแอร์ ฮ่องกง)
*โปรโมชั่นตั๋ว Nok Air 1,288 (เอสเธอร์)
ปี 2011
*Oishi Buffet ชุดอร่อยเต็มอิ่ม ชวนชิมของเด็ด
*Dina GABA จมูกข้าวญี่ปุ่น ชุดพนักงานออฟฟิศ
*เครื่องดื่มเกลือแร่ Hong Cho (ออนแอร์ เกาหลี)
*Lipo Vitan D ชุดรถไฟฟ้า และชุดออฟฟิศ (อาเล็ก ธีรเดช)
*Oishi Chakuza (ชากูซ่า)
ปี 2012 
*Calpis (ออนแอร์ ญี่ปุ่น)
*หลอดไฟ Lampton ชุดเปาบุ้นจิ้น
*Dentiste Oral Rinse ชุดคู่รัก
*Vaseline MEN face wash glacial clay (เคน ธีรเดช)
*Amino OK Plus ชุด gym
*15 Sealect Tuna Dance 
*Mazda 2 sport (เป้ อารักษ์)
*Pepsi Nex (ออนแอร์ ญี่ปุ่น)
*Krungsri First Choice 0% 18 เดือน
*Meiji Yogurt โฉมใหม่
*Caltex Gasohol Techron
*KFC twister

**รางวัลที่ได้รับ**
ชนะเลิศ Lycra in style idol 2006
*ชนะเลิศ Levi's Man Search 2006
*ชนะเลิศกิจกรรม Tong oh my boy 2007
*1 ใน 50 หนุ่มโสดในฝัน CLEO ปี 2008
*รองชนะเลิศอันดับ 1 รายการสุภาพบุรุษบอยแบนด์ ทางช่อง 3

**อ้างอิง**
  อินสตาแกรมฮิโร่ ภัคศรุจน์
หมวดหมู่:นักแสดงชายชาวไทย
หมวดหมู่:ชาวไทยเชื้อสายญี่ปุ่น
หมวดหมู่:ชาวไทยเชื้อสายไต้หวัน
หมวดหมู่:ขนของมนุษย์

หมวดหมู่:ขนของสัตว์
หมวดหมู่:ระบบผิวหนัง
หมวดหมู่:รูปลักษณ์ของมนุษย์
หมวดหมู่:ศีรษะและคอ
อำเภอพุกชัง

อำเภอพุกชัง (Pukch'ang kun) เป็นอำเภอ ในจังหวัดพย็องอันใต้ซึ่งตั้งอยู่ในประเทศเกาหลีเหนือ
ในอำเภอแห่งนี้มีโรงงานไฟฟ้าที่ใหญ่ที่สุดในอำเภอคือ- โรงงานไฟฟ้าถ่านหินพุกชัง - มีกำลังการผลิดอยู่ที่ 1600 MW

**การแบ่งเขตการปกครอง**
อำเภอพุกชังแบ่งออกเป็นหนึ่ง อึ๊บ (หมู่ป้าน), เก้า โรดด็องจู และยี่สิบ รี (หมู่ป้าน)

**ค่ายแรงงาน**
ค่ายแรงงานหมายเลย 18 เป็นค่ายแรงงานที่ใหญ่ที่สุดที่ตั้งอยู่ในฝั่งตะวันตกบริเวณปากแม่น้ำแทด็อง มีนักโทษประมาณ 50,000 คนถูกบังคับใช้แรงงานที่ค่ายแห่งนี้

**อ้างอิง**

**ข้อมูลเพิ่มเติม**
   Map of Pyongan provinces date=2012-03-11 -   Detailed map
หมวดหมู่:ประเทศเกาหลีเหนือ
กฤตฤทธิ์ บุตรพรม

กฤตฤทธิ์ บุตรพรม (เกิด 27 มกราคม พ.ศ. 2532) ชื่อเล่น บิ๊กเอ็ม เป็นนักแสดง นายแบบ ศิลปินชาวไทย มีชื่อเสียงจากการแสดงในภาพยนตร์เรื่อง แหยมยโสธร 3 อดีตนักแสดงสังกัดช่อง 7 เอชดี  เป็นที่รู้จักจากบทบาท "อธิคม" ในละครเรื่อง คีตโลกา

**ประวัติ**
กฤตฤทธิ์ เกิดเมื่อวันที่ 27 มกราคม พ.ศ. 2532 เป็นนักแสดงชาวไทยเกิดที่อำเภอกระนวน จังหวัดขอนแก่นสำเร็จการศึกษาระดับโรงเรียนมัธยมปลายที่โรงเรียนศรีกระนวนวิทยาคม จบการศึกษาปริญญาตรีที่คณะมนุษยศาสตร์และสังคมศาสตร์ สาขาภาษาอังกฤษ มหาวิทยาลัยมหาสารคามในครอบครัวมีพี่สาว 1 คน

**ประวัติการงาน**
กฤตฤทธิ์ เริ่มเข้าสู่เส้นทางบันเทิงจากการประกวด Arrow Handsome Man 2013  ได้รับรางวัลรองอันดับ 1 ก่อนที่จะมีผลงานโฆษณาและถ่ายแบบตามมาหลายชิ้น ต่อมาเริ่มเป็นที่รู้จักมากขึ้น หลังจากที่เขาได้รับบทนักแสดงนำในภาพยนตร์เรื่อง แหยมยโสธร 3 แสดงคู่กับ อิงฟ้า เกตุคำ ต่อมาเขาได้เซ็นสัญญากับช่อง 7 เอชดีในฐานะรับเชิญละครเรื่อง บอดี้การ์ดสาว
เมื่อในปี พ.ศ. 2560 เขามีผลงานการแสดงละครเรื่อง นักรบตาปีศาจ ตามด้วย หงส์เหนือมังกร เป็นต้นเป็นละครที่กฤตฤทธิ์ได้รับบทบาทการแสดงเพิ่มเติมและเป็นที่รู้จักกันในบทบาทพระเอกแถวหน้าในสังกัดช่อง 7 เอชดี
เมื่อวันที่ 6 มกราคม พ.ศ. 2566 ช่อง 7 ได้ออกแถลงการณ์ยุติการเป็นนักแสดงสังกัดช่อง 7 อยู่มา 9 ปีโดยละครเรื่องสุดท้ายที่เล่นไว้ให้กับทางช่อง 7 คือเรื่อง สัจจะในชุมโจร (เสือสั่งฟ้า 3)

**ผลงานการแสดง**

**ละครโทรทัศน์ทั้งหมดด้านล่างนี้ออกอากาศทางช่อง 7**

**ภาพยนตร์**

**อ้างอิง**

**แหล่งข้อมูลอื่น**
หมวดหมู่:นักแสดงชายชาวไทย
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยมหาสารคาม
หมวดหมู่:บุคคลจากอำเภอกระนวน
หมวดหมู่:พุทธศาสนิกชนชาวไทย
หมวดหมู่:นักแสดงชายชาวไทย
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยมหาสารคาม
หมวดหมู่:บุคคลจากอำเภอกระนวน
หมวดหมู่:พุทธศาสนิกชนชาวไทย
หมวดหมู่:นักแสดงชายชาวไทย
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยมหาสารคาม
หมวดหมู่:บุคคลจากอำเภอกระนวน
หมวดหมู่:พุทธศาสนิกชนชาวไทย
หมวดหมู่:นักแสดงชายชาวไทย
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยมหาสารคาม
หมวดหมู่:บุคคลจากอำเภอกระนวน
หมวดหมู่:พุทธศาสนิกชนชาวไทย
หมวดหมู่:นักแสดงชายชาวไทย
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยมหาสารคาม
หมวดหมู่:บุคคลจากอำเภอกระนวน
หมวดหมู่:พุทธศาสนิกชนชาวไทย
หมวดหมู่:นักแสดงชายชาวไทย
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยมหาสารคาม
หมวดหมู่:บุคคลจากอำเภอกระนวน
โทเรย์แอร์โรส์ (ทีมวอลเลย์บอลชาย)

โทเรย์แอร์โรส์ (東レアローズ; Toray Arrows) เป็นสโมสรวอลเลย์บอลชายตั้งอยู่ในเมืองชิมะ, จังหวัดชิซูโอกะ ประเทศญี่ปุ่น ทีมนี้เข้าแข่งขันในวี.ลีก ดิวิชัน 1 โดยมีเจ้าของทีมคือบริษัทข้ามชาติโทเรย์อินดัสตรีส์

**เกียรติประวัติ**
วี.ลีก/วี.พรีเมียร์
ชนะเลิศ (2 สมัย): 2004-05, 2008-09, 2016-17
รองชนะเลิศ (6): 1998-99, 1999-00, 2001-02, 2006-07, 2007-08 และ 2011-12
คุโระวะชิกิออลเจแปนวอลเลย์บอลแชมเปียนชิพ
ชนะเลิศ (6 สมัย): 1961, 1963, 2002, 2005, 2006 และ 2011
รองชนะเลิศ (4): 1953, 1959, 2004 and 2009
ถ้วยพระราชทานสมเด็จพระจักรพรรดินี
ชนะเลิศ (2 สมัย): 2008 และ 2013
รองชนะเลิศ (1): 2012

**ผลการแข่งขันลีก**
ชนะเลิศ silver รองชนะเลิศ

**นักวอลเลย์บอลในอดีต**
 USA รอยด์ บอล (ค.ศ. 1996-1999)- RUS ปาเวล อับราโม (ค.ศ. 2003-2005)- BUL วลาดิเมีย นีโคลา (ค.ศ. 2006-2007)- SRB เดยัน บอจอวิช (ค.ศ. 2008-2015)

**แหล่งข้อมูลอื่น**
  東レ・アローズ男子バレーボールチーム-  Vリーグ - チーム概要 date=2016-03-04 
หมวดหมู่:สโมสรวอลเลย์บอลในประเทศญี่ปุ่น
หมวดหมู่:สโมสรกีฬาที่ก่อตั้งในปี พ.ศ. 2490
หมวดหมู่:กีฬาในจังหวัดชิซุโอะกะ
เลดีส์โค้ด

เลดีส์โค้ด (레이디스 코드; Ladies' Code) เป็นเกิร์ลกรุปเกาหลีใต้ ที่ก่อตั้งโดยค่ายโพลาริสเอนเตอร์เทนเมนต์ในปี ค.ศ. 2013 ประกอบด้วยสมาชิกจำนวนห้าคนคือ แอชลีย์, รีเซ, โซจ็อง, ซูนี และอึนบี พวกเธอเปิดตัวในมินิอัลบัมชุดโค้ด#01 โดยมีเพลงนำคือ "แบดเกิร์ล" ซึ่งเปิดตัว ณ วันที่ 7 มีนาคม ค.ศ. 2013
เมื่อวันที่ 3 กันยายน ค.ศ. 2014 รถตู้ของวงประสบอุบัติเหตุ ทำให้อึนบีเสียชีวิตในที่เกิดเหตุ สี่วันถัดมา รีเซที่ได้รับบาดเจ็บสาหัสจากเหตุการณ์ดังกล่าว ก็เสียชีวิตไปอีกหนึ่งคน ส่วนสมาชิกที่เหลือได้รับการรักษาจนปลอดภัย

**สมาชิกปัจจุบัน**

**สมาชิกเสียชีวิต**

**ผลงานเพลง**
  So Wonderful (12/02/2013)- Bad Girl (06/03/2013)- Hate You (05/08/2013)- Pretty Pretty (03/09/2013)- KISS KISS (06/08/2014)- GALAXY (23/02/2016)- The Rain (13/10/2016)

**มินิอัลบั้ม**
 Bad Girl (07/03/2013)- Pretty Pretty (06/09/2013)- Myst3ry (14/02/2016)

**อ้างอิง**
หมวดหมู่:กลุ่มดนตรีเคป็อป

หมวดหมู่:เกิร์ลกรุปเกาหลีใต้
หมวดหมู่:ผู้ชนะเมลอนมิวสิกอะวอดส์
แม่แบบ:เหตุการณ์ปัจจุบัน/2557 กันยายน 16

* ชื่อของพันตำรวจโท ทักษิณ ชินวัตร อดีตนายกรัฐมนตรี ถูกนำออกจากแบบเรียนของกระทรวงศึกษาธิการ  (นิวยอร์กไทมส์)
}
ศตวรรษิกชน

ไฟล์:JeanneCalmentaged40.jpg|180px|thumb|ฌาน กาลม็อง บุคคลที่มีอายุยืนที่สุดในประวัติศาสตร์โลก ที่มีหลักฐานยืนยันอายุอย่างชัดเจน ด้วยอายุ 122 ปี 5 เดือน 14 วัน 
ศตวรรษิกชน หรือ คนร้อยปี (Centenarian) คือบุคคลที่มีชีวิตอยู่ถึงหรือเกิน 100 ปี เนื่องจากความคาดหมายการคงชีพทั่วโลกมีค่าเฉลี่ยน้อยกว่า 100 ปี คำว่าศตวรรษิกชนจึงมักเข้าใจว่าเป็นคนอายุยืน (longevity) 
ศตวรรษิกชนที่มีชีวิตอยู่ถึงอายุ 110 ปีหรือมากกว่า (supercentenarian) มีเพียงประมาณ 1 ใน 1,000 ของศตวรรษิกชนทั้งหมดเท่านั้น สิ่งที่หายากกว่าคือคนที่มีชีวิตอยู่ถึงอายุ 115 ปี โดยในประวัติศาสตร์ที่เคยมีการบันทึกไว้ปรากฏว่า มีเพียง 43 คนเท่านั้นที่มีอายุมากกว่า 115 ปี
ในปี ค.ศ. 2012 สหประชาชาติประมาณว่าทั่วโลกมีศตวรรษิกชนที่ยังมีชีวิตอยู่ 316,600 คน เนื่องจากความคาดหมายการคงชีพกำลังเพิ่มขึ้นทั่วโลก และประชากรโลกก็เพิ่มขึ้นอย่างรวดเร็ว มีการคาดการณ์ว่าจำนวนของศตวรรษิกชนจะเพิ่มจำนวนเร็วขึ้นในอนาคต ตามข้อมูลของสำนักงานสถิติแห่งชาติในสหราชอาณาจักร ทารกหนึ่งในสามที่เกิดใน ค.ศ. 2013 ในสหราชอาณาจักร คาดว่าจะมีชีวิตอยู่ได้ถึง 100 ปี

**ดูเพิ่ม**
 รายชื่อศตวรรษิกชนไทย

**อ้างอิง**

**แหล่งข้อมูลอื่น**
หมวดหมู่:บุคคลที่มีอายุเกิน 100 ปี
หมวดหมู่:ชราภาพ
หมวดหมู่:อายุ
หมวดหมู่:ชราภาพ

หมวดหมู่:พฤฒาวิทยา
หมวดหมู่:กระบวนการทางชีวภาพ
หมวดหมู่:อายุ
หมวดหมู่:โรคซึ่งไม่ทราบสาเหตุ
หมวดหมู่:ชีวพฤฒาวิทยา
หมวดหมู่:สาเหตุการเสียชีวิต
หมวดหมู่:ความตาย
วอลเลย์บอลชายเวิลด์คัพ 2015

วอลเลย์บอลชายเวิลด์คัพ 2015 (2015 FIVB Volleyball Men's World Cup) เป็นการแข่งขันวอลเลย์บอลชายระหว่างประเทศ จะจัดแข่งขันระหว่างวันที่ 8-23 กันยายน พ.ศ. 2558 ณ ประเทศญี่ปุ่น ซึ่งเป็นส่วนหนึ่งของวอลเลย์บอลรอบคัดเลือกโอลิมปิกฤดูร้อน 2016 โดย 2 ทีมที่ดีที่สุดในการแข่งขันครั้งนี้จะได้รับสิทธิ์เข้าแข่งขันกีฬาโอลิมปิกฤดูร้อน 2016 ในริโอเดจาเนโร, ประเทศบราซิล  และเข้าร่วมกับบราซิลโดยเป็นประเทศเจ้าภาพ

**การคัดเลือก**
12 ทีมที่ผ่านการคัดเลือกเข้ามาเล่นในรายการนี้ มาจาก:- ประเทศที่เป็นเจ้าภาพ - แชมป์รายการวอลเลย์บอลชายชิงแชมป์โลก 2014- 2 ทีมจากทวีปต่างๆ ซึ่งคัดเลือกมาจาก:
**แชมป์และรองแชมป์วอลเลย์บอลชายชิงแชมป์แอฟริกา 2015
**อันดับของทวีป คิดจากคะแนนสะสมจากการแข่งขันระดับชิงแชมป์ทวีปในปีที่ผ่านมา (ทวีปยุโรป)
**อันดับโลกเอฟไอวีบี ณ วันที่ 1 มกราคม พ.ศ. 2558 (ทวีปเอเชีย)
**แชมป์และรองแชมป์วอลเลย์บอลชายชิงแชมป์นอร์เซกาคัพ 2015
**แชมป์และรองแชมป์วอลเลย์บอลชายเวิลด์คัพ 2015 – รอบคัดเลือกโซนอเมริกาใต้
*อันดับโลกเอฟไอวีบี ณ 22 กันยายน 2557 ที่แสดงในวงเล็บ

**สนามแข่งขัน**

**การตัดสินลำดับจากผลการแข่งขัน**
ในการแข่งขันหากผลว่ามีผลเท่ากันจะตัดสินตามลำดับดังนี้
# จำนวนครั้งที่ชนะ
# คะแนน
# อัตราส่วนเซตที่ชนะต่อแพ้
# อัตราส่วนคะแนนที่ทำได้ในแมชท์ต่อคะแนนที่เสีย
# ผลการแข่งขันของทีมที่อัตราส่วนคะแนนเท่ากัน
แมทช์ที่แข่งขัน 3–0 หรือ 3–1  ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน

**รูปแบบการแข่งขัน**
การแข่งขันจะดำเนินการโดยทั้ง 12 ทีมแข่งขันโดยพบกันหมด ซึ่งแต่ละทีมทำการแข่งขันจำนวน 11 แมทช์ ผลการแข่งขันถูกรวมตลอดทั้งทัวนาเมนท์แล้วตัดสินตามคะแนนที่ได้
ทั้ง 11 ทีมจะแบ่งออกเป็น 2 กลุ่ม กลุ่มละ 6 ทีม
รอบที่ 1 (จำนวน 30 แมทช์ แข่งขัน 5 วัน): แข่งขันกันภายในกลุ่ม
รอบที่ 2 และ 3 (จำนวน 36 แมทช์ แข่งขัน 6 วัน): แข่งขันกันทีมต่างกลุ่ม
 การแบ่งกลุ่มจะใช้อันดับโลกเอฟไอวีบีของแต่ละทีมมาเรียงกันโดยใช้วิธีสลับฟันปลา โดยเจ้าภาพจะเป็นทีมยืนของกลุ่มที่ 1 โดยอัตโนมัติ
อันดับโลกเอฟไอวีบี ณ 13 ตุลาคม 2557 ที่แสดงในวงเล็บ


**ผลการแข่งขัน**
 เขตเวลามาตรฐานญี่ปุ่น (UTC+09:00) (เร็วกว่าไทย 2 ชั่วโมง)

**ตารางสรุปคะแนนการแข่งขัน**

**รอบที่ 1**

**กลุ่ม A**

**กลุ่ม B**

**รอบที่ 2**

**กลุ่ม A**

**กลุ่ม B**

**รอบที่ 3**

**กลุ่ม A**

**กลุ่ม B**

**อันดับการแข่งขัน**

**รางวัล**
ผู้เล่นทรงคุณค่า: 
 USA แมทธิว แอนเดอร์สัน
*ตัวเซ็ตยอดเยี่ยม:
 USA ไมคาห์ คริสเตนเซน
*ตัวตบหัวเสายอดเยี่ยม:
 ITA โอสมานี ควนโตเรนา 
 JPN ยูกิ อิชิกะวะ
*ตัวบล็อกยอดเยี่ยม: 
 ARG เซบาสเตียน โซเล
 IRI โมฮัมมัด มูแซวี
*ตัวตบตรงข้ามหัวเสายอดเยี่ยม : 
 ITA อีวาน ไซเซฟ
*ตัวรับอิสระยอดเยี่ยม:
 USA เอริก โชจิ

**ดูเพิ่ม**
 วอลเลย์บอลหญิงเวิลด์คัพ 2015

**อ้างอิง**

**แหล่งข้อมูลอื่น**
 Player Statistics
2015
หมวดหมู่:วอลเลย์บอลในปี พ.ศ. 2558
หมวดหมู่:ประเทศญี่ปุ่นในปี พ.ศ. 2558
หมวดหมู่:การแข่งขันวอลเลย์บอลนานาชาติที่ประเทศญี่ปุ่นเป็นเจ้าภาพ
หัวดับเพลิง

ไฟล์:Downtown Charlottesville fire hydrant.jpg|thumb|right|หัวดับเพลิง ที่รัฐเวอร์จิเนีย, สหรัฐอเมริกา
หัวดับเพลิง (fire hydrant) เป็นหัวจ่ายน้ำพิเศษที่ช่วยให้นักดับเพลิง
สามารถดึงน้ำจากท่อประปาใหญ่ของท้องถิ่นมาใช้ในการดับเพลิงได้
ลักษณะของหัวดับเพลิงในปัจจุบัน จะเป็นเสาโลหะเตี้ยสีแดงและมีช่องใช้สำหรับต่อกับสายดับเพลิง
โดยจะตั้งอยู่บนทางเท้าในบริเวณชุมชนหรือย่านที่อยู่อาศัย
เมื่อเกิดเพลิงใหม้ นักดับเพลิงจะนำสายดับเพลิงมาต่อและล็อกกับช่องบนหัวดับเพลิง
จากนั้นใช้ประแจขันเปิดวาล์วบนหัวดับเพลิง ก็จะได้น้ำแรงดันสูงออกมาช่วยในการดับเพลิง
หมวดหมู่:อุปกรณ์ประดับถนน
หมวดหมู่:อุปกรณ์ดับเพลิง
เผ่า (ชีววิทยา)

เผ่า (tribe, tribus) เป็นขั้นอนุกรมวิธานที่อยู่สูงกว่าขั้นสกุล และอยู่ต่ำกว่าขั้นวงศ์และวงศ์ย่อย บางครั้งอาจจำแนกได้อีกเป็นขั้นเผ่าย่อย (subtribe)
เผ่าเป็นลำดับการจำแนกที่ไม่ใช่ลำดับการจำแนกหลัก จะนิยมนำมาใช้ในการแบ่งวงศ์ขนาดใหญ่ โดยจะแบ่งเป็นวงศ์ย่อยก่อน และหากวงศ์ย่อยยังมีขนาดใหญ่จึงจะแบ่งออกเป็นเผ่า ชื่อของเผ่าใช้ภาษาละตินและลงปัจจัย -eae สำหรับพืช โครมาลวีโอลาตา ฟังไจ และแบคทีเรีย ส่วนอาณาจักรสัตว์ ลงปัจจัย -ini เช่น ตระกูลย่อยของส้ม (Aurantioideae) แบ่งออกเป็น 2 เผ่า คือ Citreae และ Clauseneae

**อ้างอิง**
หมวดหมู่:ระบบการเรียกชื่อสิ่งมีชีวิต
หมวดหมู่:เผ่า (ชีววิทยา)
หมวดหมู่:อนุกรมวิธานพืช
การอ้างผลที่ตามมา

การอ้างผลที่ตามมา
(Appeal to consequences, argumentum ad consequentiam, คำละตินแปลว่า การให้เหตุผลโดยผลที่จะเกิดขึ้น) เป็นการให้เหตุผลที่สรุปว่าสมมติฐาน (ปกติจะเป็นความเชื่อ) เป็นจริงหรือไม่จริง โดยอาศัยเพียงว่าข้อตั้งจะให้ผลที่ตามมาอันน่าพึงใจหรือไม่น่าพึงใจ
การให้เหตุผลเช่นนี้เป็นรูปแบบหนึ่งของ การอ้างอารมณ์ (appeal to emotion) และเป็นเหตุผลวิบัติชนิดหนึ่ง
เพราะความน่าพึงใจของผลไม่ได้ทำให้เหตุผลนั้นเป็นจริง
นอกจากนั้นแล้ว เพราะจำแนกว่าผลนั้นน่าพึงใจหรือไม่น่าพึงใจ
จึงมีมุมมองที่เป็นอัตวิสัยโดยธรรมชาติ คือเป็นจริงสำหรับบางบุคคลเท่านั้น (เทียบกับเหตุผลที่ควรจะเป็นปรวิสัย คือเป็นความจริงกับทุกๆ คน)

**รูปแบบทั่วไป**
การให้เหตุผลที่อาศัยการอ้างผลที่ตามมาโดยทั่วไปจะมีสองรูปแบบ

**รูปแบบเชิงบวก**
ถ้า "ก" จริง, "ข" จะเกิดขึ้น
"ข" น่าพึงใจ
ดังนั้น "ก" ต้องเป็นจริง
ดังนั้น จึงมีลักษณะคล้ายกับเหตุผลวิบัติโดย wishful thinking (การคิดตามความปรารถนา)

**ตัวอย่าง**
 พายน่าจะเป็นจำนวนตรรกยะ เพราะทำให้ค่านั้นงาม- อสังหาริมทรัพย์ปีนี้จะมีค่าเพิ่มขี้นเรื่อยๆ (เพราะ) เจ้าของย่อมยินดีกับกำไรส่วนทุน- มนุษย์จะเดินทางได้เร็วกว่าแสง (เพราะ) การเดินทางได้เร็วกว่าแสงจะมีประโยชน์มากในการเที่ยวไปในอวกาศ- ชีวิตหลังการตายจะต้องมี (เพราะ) ข้าพเจ้าต้องการจะอยู่ตลอดไป

**รูปแบบเชิงลบ**
ถ้า "ก" จริง, "ข" จะเกิดขึ้น
"ข" ไม่น่าพึงใจ
ดังนั้น "ก" ต้องไม่จริง

**ตัวอย่าง**
เจตจำนงเสรีต้องมี (เพราะ) ถ้าไม่มี เราทั้งหมดก็จะเป็นเพียงเครื่องกล 
*ทฤษฎีวิวัฒนาการจะต้องไม่จริง (เพราะ) ถ้าเป็นจริงแล้ว มนุษย์ก็จะไม่มีอะไรดีกว่าสัตว์เดรัจฉาน และต้องมีบรรพบุรุษเป็นสัตว์เดียรัจฉาน- "ถ้าชายหกคนนี้ชนะคดีนี้ ก็จะหมายความว่าพวกตำรวจมีความผิดฐานเบิกความเท็จ ว่าพวกตำรวจมีความผิดโดยการซ้อมและการข่มขู่ ว่าคำสารภาพนั้นกุขึ้นและไม่ได้รับเข้าเป็นหลักฐานอย่างถูกต้องโดยทำให้พิพากษาลงโทษอย่างผิดพลาด นี้เป็นภาพพจน์ที่น่ารังเกียจจนกระทั่งว่า ทุกคนที่มีเหตุมีผลจะต้องกล่าวว่า การปล่อยให้เป็นเช่นนี้ไม่ถูกแน่" เป็นคำตัดสินของศาลอังกฤษว่าผู้ต้องหามีความผิดในคดี Birmingham Six ซึ่งภายหลังต่อมาชายหกคนก็ได้การตัดสินว่าบริสุทธิ์ (และสิ่งไม่ดีที่ศาลพูดถึงนั้นพิสูจน์ว่าเป็นจริงทุกอย่าง) และรัฐบาลต้องเสียค่าเสียหายให้กับผู้ต้องหา- พระเป็นเจ้าจะต้องมี (เพราะ) ถ้าไม่มี ก็จะไม่มีเหตุผลให้เป็นคนดีและชีวิตก็จะไม่มีความหมายอะไร- ศีลธรรมที่เป็นปรวิสัยต้องมี (เพราะ) ถ้าไม่มี ก็จะต้องพิจารณาว่า การกระทำที่โหดเหี้ยมเป็นสิ่งที่ยอมรับได้

**ในนิติศาสตร์**
ในนิติศาสตร์ การให้เหตุผลโดยความไม่สะดวกหรือที่เรียกว่า argumentum ab inconvenienti เป็นการอ้างผลที่ตามมาซึ่งไม่จัดว่าวิบัติ 
เพราะเป็นการแสดงว่า การกระทำที่เสนอนั้นจะสร้างความยากลำบากเกินเหตุ
ยกตัวอย่างเช่น ให้เหตุผลเช่นนี้เพื่อค้านกฎหมายที่บังคับผู้ให้กู้เงินแบบจำนองทรัพย์สิน ให้ต้องตรวจสอบว่าผู้ที่ต้องการยืมเงินมีสิทธิ์ในทรัพย์สินนั้นจริงๆ โดยสอบถามกับสำนักงานศาลทุกๆ แห่งทั่วประเทศ

**เชิงอรรถและอ้างอิง**
หมวดหมู่:เหตุผลวิบัติโดยเหตุ
หมวดหมู่:เหตุผลวิบัติโดยประเด็น
พับเม็ดเซ็นทรัล

พับเม็ดเซ็นทรัล (PubMed Central; ตัวย่อ PMC) เป็นฐานข้อมูลที่ใช้เก็บบทความทางวิชาการฉบับเต็ม  ที่สามารถเข้าถึงได้เป็นสาธารณะโดยไม่เสียค่าใช้จ่าย เป็นบทความซึ่งได้รับการตีพิมพ์เผยแพร่ในวารสารเกี่ยวกับชีวการแพทย์ (biomedical) และวิทยาศาสตร์ชีวภาพ (life sciences) โดยเป็นฐานข้อมูลเพื่องานวิจัยที่สำคัญฐานหนึ่งที่พัฒนาโดยศูนย์ข้อมูลเทคโนโลยีชีวภาพแห่งชาติ  (National Center of Biotechnology Information; NCBI) ซึ่งเป็นส่วนหนึ่งของสถาบันสุขภาพแห่งชาติ (สหรัฐอเมริกา) (National Institute of Health; NIH) 
ข้อมูลใน PMC ไม่ได้มีแต่ข้อความในเอกสารเท่านั้น แต่จะมีการสร้างดัชนีและการเปลี่ยนรูปแบบของข้อความ  
เพื่อประกอบข้อความกับเมทาเดตา, ศัพท์การแพทย์ที่มีลิงก์ทางภววิทยา (medical ontologies), และตัวระบุเฉพาะ (unique identifiers) ที่เพิ่มคุณค่าให้กับบทความโดยมีโครงสร้างเป็น XML 
เนื้อหาที่บรรจุอยู่ใน PMC สามารถเชื่อมโยงไปยังฐานข้อมูลอื่น ๆ ของ NCBI และสามารถเข้าถึงได้โดยระบบค้นหาและค้นคืน Entrez (เป็นเครื่องมือการค้นหา ของ NCBI) 
ซึ่งเพิ่มประสิทธิภาพการค้นหา  การอ่าน  และการต่อยอดคลังความรู้ทางชีวการแพทย์นี้  ให้แก่สาธารณชน

**PMCID**
PMCID  ย่อมาจาก PubMed Central identifier เป็นรหัสสำหรับระบุเอกสารที่ตีพิมพ์ในฐานข้อมูลของ PubMed Central คล้ายกับ PMID ซึ่งใช้ระบุเอกสารที่อยู่ในฐานข้อมูลพับเมด PMCID ประกอบด้วยตัวอักษร PMC และตามด้วยตัวเลขเจ็ดหลัก

**เชิงอรรถและอ้างอิง**

**แหล่งข้อมูลอื่น**
 เว็บไซต์หลัก (PubMed Central) - PubMed Central FAQ- National Institutes of Health Submission System (NIHMS) - NIH Public Access Policy
หมวดหมู่:ฐานข้อมูลออนไลน์
หมวดหมู่:ฐานข้อมูลชีววิทยา
หมวดหมู่:ดัชนีและฐานข้อมูลบรรณานุกรม
หมวดหมู่:สถาบันสุขภาพแห่งชาติ (สหรัฐอเมริกา) 
หมวดหมู่:บริษัทที่พิมพ์เนื้อหาเปิด
หมวดหมู่:ฐานข้อมูลสาธารณสมบัติ
หมวดหมู่:สถาบันสุขภาพแห่งชาติ (สหรัฐอเมริกา)

หมวดหมู่:วิทยาศาสตร์และเทคโนโลยีในทวีปอเมริกาเหนือ
หมวดหมู่:การวิจัยสาธารณสุข
หมวดหมู่:สถาบันวิจัยในสหรัฐอเมริกา
หมวดหมู่:สถาบันแห่งชาติ
อะฮัด อิสราฟิล

อะฮัด อิสราฟิล (Ahad Israfil) เป็นผู้เคราะห์ร้ายถูกยิงด้วยปืนที่มาจากเมืองเดตัน  รัฐโอไฮโอ  ประเทศสหรัฐอเมริกา
เป็นกรณีที่น่าอัศจรรย์เพราะรอดชีวิตมาได้จากความบาดเจ็บที่ทำลายซีกสมองของเขาเกือบทั้งหมดซีกหนึ่ง
คือ  ในปี ค.ศ. 1987 เมื่อมีวัย 14 ปี  อะฮัดถูกยิงที่ศีรษะในที่ทำงานเมื่อนายจ้างของเขาปัดปืนตกลงที่พื้น
หลังจากผ่านการผ่าตัดที่ใช้เวลานานถึง 5 ช.ม. เขาได้ทำให้คุณหมอทั้งหลายเกิดความอัศจรรย์โดยพยายามที่จะพูด 
ความบาดเจ็บนั้นทำลายเนื้อเยื่อในสมองครึ่งศีรษะของเขา  แต่ว่ามีหนังศีรษะที่เหลือรอดมาได้
หลังจากที่ น.พ. เจมส์ อะเพโซส์  ได้เติมส่วนพร่องในศีรษะของเขาให้เต็มด้วยซิลิโคน
ก็มีการเย็บหนังศีรษะกลับเข้าที่เดิมซึ่งหลังจากที่ผมงอกขึ้นก็ดูปกติดี
แม้ว่าปัจจุบันอะฮัดจะต้องใช้รถเข็นสำหรับคนไข้  แต่เขาก็ได้กลับคืนมาซึ่งการใช้สอยอวัยวะโดยมากของเขา  แม้จนกระทั่งว่าได้เรียนจบปริญญา
เขาได้ปรากฏตัวในรายการโทรทัศน์ต่าง ๆ เป็นต้นว่าริปลีย์ เชื่อหรือไม่

**ดูเพิ่ม**
 เฮ็นรี่ โมไลสัน- ฟิเนียส์ พี. เกจ

**เชิงอรรถและอ้างอิง**

**แหล่งข้อมูลอื่น**
   News about Ahad Israfil date=2008-09-26 
*3072472
หมวดหมู่:บุคคลที่เกิดในปี พ.ศ. 2516
หมวดหมู่:บุคคลที่ยังมีชีวิตอยู่
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากรัฐโอไฮโอ
หมวดหมู่:บุคคลที่รอดชีวิตจากการถูกยิง
หมวดหมู่:บุคคลที่มีความบาดเจ็บที่สมอง
จิตวิเคราะห์

จิตวิเคราะห์ (psychoanalysis) เป็นชุดทฤษฎีและเทคนิคจิตวิทยาและจิตบำบัดที่เกี่ยวข้อง ซึ่งเดิมแพทย์ชาวออสเตรีย ซิกมุนด์ ฟรอยด์ ทำให้แพร่หลายและบางส่วนกำเนิดจากงานด้านการรักษาของโยเซฟ บรอแยร์ (Josef Breuer) และอื่น ๆ นับแต่นั้น จิตวิเคราะห์ได้ขยายและมีการทบทวน ปฏิรูปและพัฒนาในทิศทางต่าง ๆ เดิมโดยผู้ร่วมงานและศิษย์ของฟรอยด์ เช่น อัลเฟรด อัดแลร์และคาร์ล กุสทัฟ ยุงผู้พัฒนาความคิดของตนเองเป็นเอกเทศจากฟรอยด์ นักจิตวิทยาฟรอยด์ใหม่ (neo-Freudian) สมัยหลังมีเอริช ฟรอมม์, คาเริน ฮอร์ไน, แฮร์รี สแทก ซัลลิแวนและฌัค ลาคา (Jacques Lacan)
หลักพื้นฐานของจิตวิเคราะห์มีดังนี้
# นอกเหนือไปจากองค์ประกอบบุคลิกภาพที่รับทอดมาแล้ว พัฒนาการของบุคคลกำหนดโดยเหตุการณ์ในวัยเด็กตอนต้น
# เจตคติ จริตนิยม ประสบการณ์และความคิดของมนุษย์ได้รับอิทธิพลจากแรงขับไร้เหตุผลมาก
# แรงขับไร้เหตุผลคือจิตไร้สำนึก
# ความพยายามนำแรงขับเหล่านี้สู่ความตระหนักเผชิญการต่อต้านทางจิตในรูปกลไกป้องกันตน
# ความขัดแย้งระหว่างจิตสำนึกและจิตไร้สำนึกหรือการกดเก็บ ปัจจัยสามารถเกิดในรูปการรบกวนทางจิตหรืออารมณ์ได้ ตัวอย่างเช่น โรคประสาท ลักษณะประสาท ความวิตกกังวล ภาวะซึมเศร้า เป็นต้น
# การปลดปล่อยจากผลแห่งปัจจัยไร้สำนึกบรรลุผ่านการนำปัจจัยเหล่านี้สู่จิตสำนึก (เช่น โดยผ่านการชี้นำอย่างมีทักษะ คือ การรักษา)
ในจิตวิเคราะห์ มีอย่างน้อย 22 ทฤษฎีเกี่ยวกับพัฒนาการทางจิตของมนุษย์ แนวทางสู่การรักษาหลายแนวทางที่เรียก "จิตวิเคราะห์" ก็มีหลากหลายเช่นเดียวกับทฤษฎี คำนี้ยังหมายถึง วิธีการวิเคราะห์พัฒนาการของเด็กอย่างหนึ่งด้วย
นักจิตวิทยาแบบฟรอยด์หมายความถึงประเภทการรักษาเจาะจงซึ่งผู้ป่วยวิเคราะห์ (analysand) แสดงความคิดของตนออกมาเป็นคำพูด ซึ่งรวมการเชื่อมโยงเสรี (free association) ความเพ้อฝันและฝัน ซึ่งนักวิเคราะห์จะชักนำความขัดแย้งไร้สำนึกที่ก่อให้เกิดอาการของผู้ป่วยและปัญหาบุคลิกออกมา แล้วตีความให้ผู้ป่วยเพื่อสร้างการหยั่งรู้ตนเองเพื่อทุเลาปัญหา นักิวเคราะห์เผชิญและระบุการป้องกัน ความปรารถนาและความรู้สึกผิดพยาธิวิทยาของผู้ป่วยให้ชัด ผ่านการวิเคราะห์ความขัดแย้งซึ่งรวมความขัดแย้งอันมีผลต่อการต่อต้านและที่เกี่ยวข้องกับกระบวนการถ่ายทอดปฏิกิริยาที่ถูกบิดเบือนให้นักวิเคราะห์ การรักษาจิตวิเคราะห์สามารถสร้างสมมุติฐานว่าผู้ป่วยเป็นศัตรูที่เลวร้ายที่สุดของตนในจิตไร้สำนึกอย่างไร จิตไร้สำนึก ปฏิกิริยาเชิงสัญลักษณ์ซึ่งมีประสบการณ์เป็นตัวกระตุ้นก่ออาการได้อย่างไร
จิตวิเคราะห์ได้รับการวิจารณ์จากแหล่งที่มากว้างขวาง นักวิจารณ์จิตวิเคราะห์สำคัญคนหนึ่งว่า จิตวิเคราะห์เป็นวิทยาศาสตร์เทียม กระนั้น จิตวิเคราะห์มีอิทธิพลแข็งแรงในสาขาจิตเวชศาสตร์ และในบางส่วนของสาขาอื่น

หมวดหมู่:จิตวิทยาคลินิก
หมวดหมู่:ปรัชญาจิตวิทยา
หมวดหมู่:จิตเวชศาสตร์
เวิลด์เกมส์ 2001

เวิลด์เกมส์ 2001 (ワールドゲームズ 2001) การแข่งขันนี้จัดขึ้นที่จังหวัดอากิตะ ประเทศญี่ปุ่น

**ประเทศที่เข้าร่วมการแข่งขัน**
 Russia- USA- France- Germany- Australia- Italy- Japan (เจ้าภาพ)- Spain- Netherlands- United Kingdom

**ตารางสรุปเหรียญรางวัล**

**อ้างอิง**
หมวดหมู่:เวิลด์เกมส์
สนามกีฬาอากิตะยาบาเซะ

สนามกีฬาอากิตะยาบาเซะ (秋田八橋スタジアム) ตั้งอยู่ที่เมืองอากิตะ ประเทศญี่ปุ่น
ในปี ค.ค. 2001 สนามกีฬาแห่งนี้เป็นสนามกีฬาหลักของกีฬาเวิลด์เกมส์ ครั้งที่ 6 ที่ญี่ปุ่นเป็นเจ้าภาพ

**อ้างอิง**
หมวดหมู่:สนามฟุตบอลในประเทศญี่ปุ่น
หมวดหมู่:สนามกีฬาในประเทศญี่ปุ่น
หมวดหมู่:สิ่งก่อสร้างในจังหวัดอากิตะ
วิภาษวิธี

วิภาษวิธี (dialectic) เป็นวิธีการถกเถียงเพื่อระงับความไม่ลงรอยซึ่งอยู่กลางปรัชญายุโรปและอินเดียมาแต่สมัยโบราณ คำว่า dialectic กำเนิดในกรีซโบราณ และเพลโตทำให้แพร่หลายในบทสนทนาโสเครตีส วิภาษวิธีเป็นวจนิพนธ์ระหว่างบุคคลตั้งแต่สองคนขึ้นไปที่มีมุมมองต่างกันเกี่ยวกับหัวเรื่องหนึ่ง ซึ่งปรารถนาสถาปนาความจริงของสสารที่มีการถกเถียงด้วยเหตุผลชี้นำ
คำว่า วิภาษวิธี ไม่เป็นไวพจน์กับคำว่า การอภิปราย (debate) แม้ตามทฤษฎี ผู้อภิปรายไม่จำเป็นต้องมีอารมณ์ร่วมในมุมมองของตน แต่ในทางปฏิบัติ ผู้อภิปรายมักแสดงความยึดติดทางอารมณ์ซึ่งอาจบดบังการตัดสินด้วยเหตุผลได้ ผู้อภิปรายชนะโดยการโน้มน้าวฝ่ายตรงข้าม พิสูจน์ว่าการให้เหตุผลของตัวถูกต้อง หรือพิสูจน์ว่าการให้เหตุผลของฝ่ายตรงข้ามผิดรวมกัน การอภิปรายไม่จำเป็นต้องระบุผู้ชนะหรือผู้แพ้ชัดเจนในทันที ทว่า บ่อยครั้งผู้ชนะชัดเจนมักตัดสินโดยผู้พิพากษา คณะลูกขุนหรือโดยการเห็นพ้องต้องกันของกลุ่ม คำว่า วิภาษวิธี ยังไม่เป็นไวพจน์กับคำว่า วาทศิลป์ คือ วิธีหรือศาสตร์วจนิพนธ์ซึ่งมุ่งโน้มน้าว แจ้งหรือกระตุ้นผู้ฟัง นักวาทศิลป์มักใช้มโนทัศน์ เช่น logos หรือการอุทธรณ์เหตุผล pathos หรือการอุทธรณ์อารมณ์ และ ethos หรือการอุทธรณ์จริยศาสตร์ โดยเจตนาเพื่อชักจูงผู้ฟัง
หมวดหมู่:ปรัชญาสังคม
หมวดหมู่:วาทศิลป์

หมวดหมู่:วิธีวิทยาปรัชญา
พรชัย รุจิประภา

พรชัย รุจิประภา เป็น ประธานกรรมการในคณะกรรมการปฏิรูปประเทศด้านพลังงาน รัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของพลเอกประยุทธ์ จันทร์โอชา อดีตปลัดกระทรวงพลังงาน และอดีตปลัดกระทรวงวิทยาศาสตร์และเทคโนโลยี

**ประวัติ**
พรชัย รุจิประภา เกิดเมื่อวันที่ 19 เมษายน พ.ศ. 2495 เป็นบุตรของนายเทียม กับนางทวี รุจิประภา สำเร็จการศึกษาระดับปริญญาตรีด้านอุตสาหกรรมเกษตร จากมหาวิทยาลัยเกษตรศาสตร์ ระดับปริญญาโท รัฐประศาสนศาสตร์ จากคณะรัฐประศาสนศาสตร์ สถาบันบัณฑิตพัฒนบริหารศาสตร์ และปริญญาโทและปริญญาเอก ด้านเศรษฐศาสตร์ จากมหาวิทยาลัยเพนซิลเวเนีย
พรชัย สมรสกับนางอุษา รุจิประภา (สกุลเดิม เพิ่มพูน) เลขานุการกรมความร่วมมือระหว่างประเทศ กระทรวงการต่างประเทศ

**การทำงาน**
พรชัย รุจิประภา เคยดำรงตำแหน่งรองเลขาธิการคณะกรรมการพัฒนาการเศรษฐกิจและสังคมแห่งชาติ เมื่อปี พ.ศ. 2542 เป็นรองปลัดกระทรวงพลังงาน ในวันที่ 3 กรกฎาคม ปี พ.ศ. 2546 และเป็นปลัดกระทรวงพลังงาน ในวันที่ 1 ตุลาคม พ.ศ. 2549 ในช่วงรัฐบาลพลเอกสุรยุทธ์ จุลานนท์ ระหว่างดำรงตำแหน่งปลัดกระทรวงพลังงาน ในรัฐบาล อภิสิทธิ์ เวชชาชีวะ เขาเป็นกรรมการศูนย์อำนวยการแก้ไขสถานการณ์ฉุกเฉิน เขาดำรงตำแหน่งดังกล่าวตั้งแต่วันที่ 7 เมษายน 2553 ถึง 30 กันยายน พ.ศ. 2553เขาพ้นจากตำแหน่งเนื่องจากได้รับการดำรงตำแหน่งปลัดกระทรวงวิทยาศาสตร์และเทคโนโลยี
จากนั้นจึงโอนมาดำรงตำแหน่งปลัดกระทรวงวิทยาศาสตร์และเทคโนโลยี ตั้งแต่วันที่ 1 ตุลาคม พ.ศ. 2553 ในช่วงรัฐบาลนายอภิสิทธิ์ เวชชาชีวะ
ในปี พ.ศ. 2557 เขาได้รับแต่งตั้งเป็นรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของพลเอกประยุทธ์ จันทร์โอชา กระทั่งพ้นจากความเป็นรัฐมนตรี เมื่อวันที่ 19 สิงหาคม พ.ศ. 2558

**เครื่องราชอิสริยาภรณ์**

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงพลังงานไทย
หมวดหมู่:ปลัดกระทรวงวิทยาศาสตร์และเทคโนโลยีไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงดิจิทัลเพื่อเศรษฐกิจและสังคมไทย
หมวดหมู่:บุคคลจากคณะวิทยาศาสตร์ มหาวิทยาลัยเกษตรศาสตร์
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:บุคคลจากมหาวิทยาลัยเพนซิลเวเนีย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
สิงหาคม พ.ศ. 2557

สิงหาคม พ.ศ. 2557 เป็นเดือนที่ 8 ของปี พ.ศ. 2557 วันแรกของเดือนเป็นวันศุกร์ วันสุดท้ายของเดือนเป็นวันอาทิตย์

**สถานีย่อย:เหตุการณ์ปัจจุบัน**
หมวดหมู่:สิงหาคม
*
หมวดหมู่:ภูมิศาสตร์ของจังหวัดปัตตานี

หมวดหมู่:ภูมิศาสตร์ภาคใต้ (ประเทศไทย)
หมวดหมู่:จังหวัดปัตตานี
ปัตตานี
หมวดหมู่:ภูมิศาสตร์ไทยแบ่งตามจังหวัด

หมวดหมู่:ภูมิศาสตร์ไทย
หมวดหมู่:ภูมิศาสตร์แบ่งตามเมือง
หมวดหมู่:หมวดหมู่แบ่งตามจังหวัดของประเทศไทย
หมวดหมู่:นักวอลเลย์บอลหญิงทีมชาติญี่ปุ่นชุดกีฬามหาวิทยาลัยโลก

หมวดหมู่:วอลเลย์บอลทีมชาติญี่ปุ่นชุดกีฬามหาวิทยาลัยโลก
หมวดหมู่:นักวอลเลย์บอลหญิงชาวญี่ปุ่น
หมวดหมู่:วอลเลย์บอลทีมชาติญี่ปุ่นชุดกีฬามหาวิทยาลัยโลก

หมวดหมู่:นักวอลเลย์บอลชาวญี่ปุ่น
หมวดหมู่:นักวอลเลย์บอลชายหาดชาวญี่ปุ่น
หมวดหมู่:นักกีฬามหาวิทยาลัยโลกชาวญี่ปุ่น
บอคอตนิตซา

บอคอตนิตซา (Bochotnica, pron) เป็นหมู่บ้านในเทศบาลกาชีมีแยชดอลนือ เทศมณฑลปูวาวือ จังหวัดลูบลิน ประเทศโปแลนด์ ตั้งอยู่ทางตะวันตกของลูบลิน abbr=off หมู่บ้านนี้มีประชากร 1,000 คน และตั้งอยู่ฝั่งขวาของแม่น้ำวิสตูลา

**อ้างอิง**

**แหล่งข้อมูลอื่น**
หมวดหมู่:หมู่บ้านในประเทศโปแลนด์
วิกิพีเดีย:โครงการวิกิแสนบทความกับวิกิพีเดียภาษาไทย/กันยายน 2557

== การแก้ไข**
 หมายเหตุ: การแก้ไขนับเฉพาะการแก้ไขที่มีผลต่าง > 500 ไบต์, อยู่ในเนมสเปซหลัก, นับย้อนหลังการแก้ไขไป 30 วันจากวันที่ 1 กันยายน 2557 00:00 (UTC), นับเฉพาะผู้ใช้ที่สมัครย้อนหลังไป 90 วันจากวันที่ 1 กันยายน 2557 00:00 (UTC)

**การสร้างบทความ**
 หมายเหตุ: นับเฉพาะเนมสเปซหลัก ไม่รวมหน้าเปลี่ยนทาง นับย้อนหลังการสร้างหน้าไป 30 วันจากวันที่ 1 กันยายน 2557 00:00 (UTC)
หมวดหมู่:โครงการวิกิแสนบทความกับวิกิพีเดียภาษาไทย
หมวดหมู่:สนามกีฬาในหนานจิง

หมวดหมู่:สนามกีฬาในมณฑลเจียงซู
หมวดหมู่:สิ่งก่อสร้างในหนานจิง
หมวดหมู่:สถานที่ท่องเที่ยวในหนานจิง
หมวดหมู่:กีฬาในหนานจิง
หมวดหมู่:สนามกีฬาในมณฑลเจียงซู

หมวดหมู่:สนามกีฬาในประเทศจีนแบ่งตามมณฑล
หมวดหมู่:สิ่งก่อสร้างในมณฑลเจียงซู
หมวดหมู่:กีฬาในมณฑลเจียงซู
หมวดหมู่:สถานที่ท่องเที่ยวในมณฑลเจียงซู
หมวดหมู่:สนามกีฬาในประเทศจีนแบ่งตามมณฑล

หมวดหมู่:สนามกีฬาในประเทศจีน
หมวดหมู่:สิ่งก่อสร้างในประเทศจีนแบ่งตามมณฑลหรือเขตปกครองตนเอง
หมวดหมู่:สิ่งก่อสร้างในหนานจิง

หมวดหมู่:สิ่งก่อสร้างในประเทศจีนแบ่งตามเมือง
หมวดหมู่:หนานจิง
หมวดหมู่::สิ่งก่อสร้างใน
หมวดหมู่:สิ่งก่อสร้างในมณฑลเจียงซู
หมวดหมู่:สถานที่ท่องเที่ยวในหนานจิง

หมวดหมู่:สถานที่ท่องเที่ยวในมณฑลเจียงซู
หมวดหมู่:สถานที่ท่องเที่ยวในประเทศจีนแบ่งตามเมือง
หมวดหมู่:หนานจิง
หมวดหมู่:สถานที่ท่องเที่ยวในมณฑลเจียงซู

หมวดหมู่:สถานที่ท่องเที่ยวในประเทศจีนแบ่งตามมณฑล
หมวดหมู่:มณฑลเจียงซู
ไรอัน กุซแมน

ไรอัน กุซแมน (Ryan Guzman, เกิด 21 กันยายน ค.ศ. 1987) นักแสดงและนายแบบชาวอเมริกัน เขาเป็นที่รู้จักในสังคมเมื่อรับบท Sean Asa ในภาพยนตร์เรื่อง สเต็ปโดนใจ หัวใจโดนเธอ (Step Up) ซึ่งส่งผลให้เขากลายเป็นนายแบบในเวลาต่อมา
เขาเกิดในเมือง Abilene รัฐเท็กซัส ผู้ปกครองของเขาคือ Lisa (née Hudson) มารดา, Ray Guzman บิดา และมีพี่ชายอีกหนึ่งคนคือ Steve. ต่อมาเขาย้ายไปเมืองแซคราเมนโต รัฐแคลิฟอร์เนีย โดยแม่ของเขาเป็นชาวเมืองนี้และอาศัยอยู่เมืองนี้ตั้งแต่ยังเด็ก ต่อมาเขาเข้าเรียนที่ Sierra College พ่อเขาเป็นชาวเม็กซิโก ส่วนแม่เขาเกิดที่รัฐแคลิฟอร์เนีย และมีเชื้อสายอังกฤษ สกอตแลนด์ เยอรมัน ฝรั่งเศส และเนเธอร์แลนด์
มีนาคม ค.ศ. 2013 เขารับบท Jake ในซีรีส์ทีวีเรื่อง Pretty Little Liars และคบหากับ Aria Montgomery

**Filmography**

**อ้างอิง**

**แหล่งข้อมูลอื่น**
4554428
*RyanAGuzman
หมวดหมู่:นักแสดง
หมวดหมู่:นายแบบ
หนุมานประสานกาย

หนุมานประสานกาย (Schefflera leucantha) เป็นพืชชนิดหนึ่ง อยู่ในวงศ์เล็บครุฑ (Araliaceae) 
เป็นไม้พุ่มสูงประมาณ 1-4 เมตร แตกกิ่งก้านต่ำใกล้พื้นดิน เปลือกต้นสีเรียบเป็นสีน้ำตาล ใบเป็นใบประกอบแบบนิ้วมือ ดอกออกเป็นช่อที่ปลายกิ่ง ดอกมีขนาดเล็กสีขาว ผลมีเนื้อนิ่มรูปทรงกลมขนาดเล็ก 
หนุมานประสานกาย ใช้เป็นพืชสมุนไพรไทย ใช้ประโยชน์ในการรักษาโรค โดยใช้ใบสดเล็ก ๆ เคี่ยวให้เหลือ 1 ใน 3 ดื่มเป็นน้ำวันละ 2 ครั้ง ก่อนมื้ออาหารเช้า-เย็น เป็นเวลา 49 วัน รักษาโรคหืด

**อ้างอิง**

**แหล่งข้อมูลอื่น**
หมวดหมู่:วงศ์เล็บครุฑ
หมวดหมู่:สมุนไพรไทย
ข้าวสวย

ข้าวสวย
ข้าวสวย หมายถึงข้าวที่ผ่านกระบวนการนึ่ง หรือการต้มให้เดือด อย่างใดอย่างหนึ่ง ข้าวสวยเป็นอาหารหลักในประเทศอินโดนีเซีย เกาหลี จีน ญี่ปุ่น มาเลเซีย บังกลาเทศ อินเดีย ปากีสถาน เวียดนาม ไทย พม่า ฟิลิปปินส์ และประเทศในลาตินอเมริกา และทวีปเอเชียอีกจำนวนมาก ข้าวสวยยังเป็นส่วนผสมหลักในอาหารหลาย ๆ จานด้วย 

**อ้างอิง**

**แหล่งข้อมูลอื่น**
หมวดหมู่:อาหารจากข้าว
หมวดหมู่:อาหารเกาหลี
หมวดหมู่:อาหารจีน
หมวดหมู่:อาหารไทย
หมวดหมู่:อาหารญี่ปุ่น
หมวดหมู่:อาหารอินโดนีเซีย
หมวดหมู่:อาหารมาเลเซีย
หมวดหมู่:อาหารฟิลิปปินส์
หมวดหมู่:อาหารเวียดนาม
ซามี อัลญาบิร

ซามี อับดุลลอฮ์ อัลญาบิร (อังกฤษ:Sami Abdullah Al-Jaber, سامي الجابر) เป็นอดีตนักฟุตบอลชื่อดังของทีมชาติซาอุดีอาระเบีย ประสบความสำเร็จอย่างมากมายกับอัลฮิลาล และเป็นชาวซาอุดีอาระเบียคนแรกที่ได้เล่นในลีกอังกฤษ กับสโมสรวูล์ฟแฮมป์ตัน วันเดอร์เรอร์ส
ในนามทีมชาติซาอุดีอาระเบีย ซามี อัลญาบิร เป็นผู้ทำประตูสูงสุดอันดับสองที่ 46 ประตู จากการลงสนาม 156 นัด เป็นรองเพียงแค่มะญีด อับดุลลอฮ์ ที่เป็นดาวซัลโวสูงสุดในทีมชาติ 
โดย อัลญาบิร เป็นนักฟุตบอลจากทวีปเอเซียที่มีโอกาสเล่นในฟุตบอลโลกถึง 4 สมัย ตั้งแต่ฟุตบอลโลก 1994 ถึงฟุตบอลโลก 2006 และยิงประตูในฟุตบอลโลกได้รวม 3 ประตู นอกจากนี้ยังเป็นหนึ่งในทีมชาติซาอุดีอาระเบียชุดคว้าแชมป์ เอเชียนคัพ ปี 1996 อีกด้วย
หมวดหมู่:กองหน้าฟุตบอล
หมวดหมู่:นักฟุตบอลชาวซาอุดีอาระเบีย
หมวดหมู่:บุคคลจากรียาด
กล่องดนตรี

กลไกภายในกล่องดนตรี
กล่องดนตรี (music box) เป็นเครื่องดนตรีเล่นอัตโนมัติชนิดหนึ่ง
ซึ่งมีลักษณะเป็นกล่องไม้ ด้านในมีกลไกเป็นทรงกระบอกหรือจานโลหะที่มีปุ่มเล็กๆ ยื่นออกมาจำนวนมาก
เรียงตามจังหวะกับระดับโน้ตดนตรี และมีเข็มโลหะขนาดต่างๆ ซึ่งเป็นตัวกำเนิดเสียง
ติดตั้งเรียงตัวขวางทางหมุนของปุ่มโลหะเหล่านั้น
เมื่อผู้ใช้ไขลานของกล่อง ทรงกระบอกหรือจานโลหะนั้นจะหมุน
ทำให้ปุ่มโลหะเคลื่อนเข้ากระทบและดีดเข็มโลหะที่ติดตั้งไว้ เกิดเป็นเสียงดนตรี
กล่องดนตรีที่ซับซ้อนขึ้น อาจจะมีทรงกระบอกหรือจานโลหะหลายชิ้น
หรืออาจจะมีการติดตั้งกระดิ่งหรือกลองขนาดเล็กเพิ่มเติมอยู่ภายในด้วย
หมวดหมู่:เครื่องดนตรี